text: Úrslit frá yvirlitstrolingunum í summar
text: #000001
text: Kvinna dømd 6 ára fongsulsrevsing fyri at smugla kokain
text: #000002
text: Jan Ziskasen er farin frá sum samtaksstjóri í Føroya Tele, og William Joensen, fíggjarstjóri, tekur fyribils við stjórastarvinum. Nevndin í Føroya Tele ynskir at seta út í kortið av nýggjum, og tí verður ein menningartilgongd sett í verk í samtakinum.
text: #000003
text: Stong Havstovuna og opna Bankan
text: #000005
text: Høgir laksaprísir og góð lívfrøðilig gongd í alingini í Føroyum førdu til gott úrslit hjá Bakkafrost í 2022
text: #000006
text: Samlaða sølan og rakstrarúrslitið í 2022 vóru metstór hjá Bakkafrost. 7.130 milliónir krónur gjørdist samlaða sølan og rakstrarúrslitið fyri árið var 1.705 milliónir krónur. Íalt fella 740 milliónir krónur til landskassan.
text: #000007
text: Rakstrarúrslitið hjá Bakkafrost samtakinum fyri fjórða ársfjórðing 2022 var 376 milliónir krónur, og eftir skatt og virðisreguleringar var úrslitið eitt hall uppá 154 milliónir krónur.
text: #000008
text: “Samanumtikið eru vit nøgd við úrslitið í Føroyum í hesum ársfjórðinginum. Marknaðurin var merktur av lægri tøku og harvið lágum útboði. Harafturat hevur lívfrøðiliga gongdin í alingini í Føroyum verið góð. Lúsatølini hava verið metlág og fellið søguliga lágt. Smoltframleiðslan tekur seg eisini fram, nú útbyggingin av smoltstøðunum á Norðtoftum og á Glyvradali líður væl.
text: #000010
text: Um ársskiftið kom nýggi brunnbáturin hjá okkum, Bakkafossur, til Føroya. Bakkafossur er ikki bara millum størstu brunnbátar, men eisini ein tann mest framkomni. Hetta gevur okkum heilt nýggjar førleikar til millum annað viðgerð ímóti táknusjúkum og laksalús. Harafturat er Bakkafossur ein týðandi liður í at gera okkum klár til aling á opnum havi, sum vit søktu um loyvi til í 2020.
text: #000011
text: Lívfrøðin í Skotlandi er sera avbjóðandi, men vit meta okkum nú munandi betur brynjað, til at handfara tær avbjóðingar sum eru. Vit hava vónir um, at góðu amboðini fara at gera mun og minka um váðarnar framyvir.
text: #000012
text: Í seinnu helvt av fjórða ársfjórðingi minkaði fellið í Skotlandi munandi og fiskurin bleiv sum heild nógv betur fyri. Jaliga lívfrøðiliga gongdin gjørdi, at vit valdu at lata fiskin vaksa seg stóran yvirum ársskiftið, heldur enn at taka hann við lægri miðalvekt. Tískil hækkaði miðal tøkuvektin serliga í januar, tá vit tóku størri fisk í Skotlandi enn nakrantíð áður.
text: #000013
text: Gongdin við at sameina virksemið í Skotlandi og Føroyum heldur á og vit leggja stóran dent á vitanardeiling. Serligan dent leggja vit á vitanardeiling um aling av stórum smolti, har Føroyar eru nógv ár frammanfyri. Nú fegnast vit um, at stóra fjórða útbyggingarstigið á Applecross smoltstøðini í Skotlandi er byrjað at framleiða stór smolt. Hesi fyrstu stóru smoltini verða eftir ætlan sett á sjógv í juni.
text: #000014
text: Heimsbúskapurin hevur ikki í nýggjari tíð verið so ótryggur, sum vit síggja hann í løtuni. Hvussu stóru prís- og rentuhækkingarnar fara at ávirka eftirspurningin eftir okkara vørum, er trupult at meta um. Kostnaðarstøðið hjá vinnuni er hækkað munandi – og heldur fram at hækka. Tískil er sera umráðandi hjá okkum at vera ansin, og minka um útreiðslurnar, so vit kunnu tryggja framhaldandi kappingarføri. Tað er ikki bert alheims laksavinnuna vit kappast við, men í líka stóran mun aðrar vinnur, so sum høsnarunga, svína- og neytakjøtsvinnuna. Tískil er avgerandi, at halda eitt vakið eyga við gongdini og kappingartrýstinum frá hesum vinnum eisini.
text: #000015
text: Taka vit samanum árið 2022, so gevur virksemið hjá Bakkafrost umleið 740 mDDK til landskassan í beinleiðis inntøku í partafelagsskatti, tøkugjaldi og vinningsbýtisskatti. Sambært 6,2 milliarda stóru íløguætlan okkara, verður tøkan hjá okkum 50% hægri í 2026, enn hon er í dag.”
text: #000016
text: Samlaða tøkan í fjórða ársfjórðingi fyri aligeiran í Føroyum og Skotlandi var 24.500 tons í kruvdari vekt. Harav vórðu 19.300 tons tikin í Føroyum, í mun til 20.700 tons sama ársfjórðing í fjør. Í Skotlandi vórðu 5.200 tons í kruvdari vekt tikin, í mun til 5.100 tons sama ársfjórðing í fjør. Samlaða tøkan í 2022 var 90.600 tons í kruvdari vekt, í mun til 96.900 tons í 2021. Harav vórðu 66.700 tons í kruvdari vekt tikin í Føroyum, í mun til 67.200 tons í 2021, og 23.900 tons vórðu tikin í Skotlandi í 2022, í mun til 29.700 tons í 2021.
text: #000017
text: Tilsamans vórðu 8,5 milliónir smolt sett út í fjórða ársfjórðingi. 5,0 milliónir smolt vórðu sett út í Føroyum í hesum ársfjórðingi, í mun til 5,1 milliónir smolt sama tíðarskeið í fjør. Í Skotlandi vórðu 3,5 milliónir smolt sett út í fjórða ársfjórðingi, í mun til 4,2 milliónir smolt sama ársfjórðing í fjør. Tilsamans eru 25,4 milliónir smolt sett út í 2022, í mun til 25,5 milliónir smolt í 2021. 14,4 milliónir smolt vórðu sett út í Føroyum og 11,0 milliónir í Skotlandi.
text: #000018
text: Aligeirin í Føroyum og liðugvøruframleiðslan høvdu tilsamans eitt rakstrarúrslit á 467 milliónir krónur fyri fjórða ársfjórðing í ár, í mun til 310 milliónir krónur sama ársfjórðing í fjør.
text: #000019
text: Aligeirin í Føroyum hevði eitt rakstrarúrslit á 380 milliónir krónur fyri fjórða ársfjórðing í ár, samanborið við 282 milliónir krónur fyri fjórða ársfjórðing í fjør. Aligeirin í Skotlandi hevði eitt rakstrarhall á 149 milliónir krónur fyri fjórða ársfjórðing í ár, í mun til eitt rakstrarhall á 214 milliónir krónur fjórða ársfjórðing í fjør.
text: #000020
text: Liðugvøruframleiðslan gav eitt rakstrarúrslit á 86 milliónir krónur fyri fjórða ársfjórðing í ár, í mun til eitt rakstrarúrslit á 28 milliónir krónur sama ársfjórðing í fjør.
text: #000021
text: Rakstrarúrslitið, EBITDA, av framleiðsluni av fiskamjøli, lýsi og fóðri á Havsbrún í fjórða ársfjórðingi í ár var 110 milliónir krónur, samanborið við 89 milliónir krónur fjórða ársfjórðing í fjør.
text: #000022
text: Nettoskuldin hjá Bakkafrost var 2.664 milliónir krónur við endan á fjórða ársfjórðingi í ár, í mun til 2.126 milliónir krónur við árslok í fjør. Bakkafrost hevði 2.542 milliónir krónur í ótroyttum kredittum við endan av fjórða ársfjórðingi í ár, og solvensurin var 62%.
text: #000023
text: Á ársaðalfundinum, sum verður fríggjadagin 28. apríl 2023, fer nevndin at skjóta upp, at 10,00 krónur verða goldnar út í vinningsbýti fyri hvørt partabrævið.
text: #000024
text: Útboðið av laksi minkaði í fjórða ársfjórðingi
text: #000025
text: Sambært Kontali Analyse eru seinastu metingarnar, at altjóða tøkan av laksi minkaði umleið 0,3% í fjórða ársfjórðingi 2022, í mun til sama ársfjórðing árið fyri, tá hædd er tikin fyri goymslubroytingum. Uttan goymslubroytingar minkaði samlaða útboðið av laksi við umleið 2,2% í ársfjórðinginum, samanborið við sama ársfjórðing í fjør.
text: #000026
text: Laksaprísurin var 22% hægri í fjórða ársfjórðingi, í mun til sama ársfjórðing í fjør. Stórur eftirspurningur, avmarkaður vøkstur í útboðnum av laksi og hækkandi matvøruprísir hava ført til hægri laksaprísir.
text: #000027
text: Lítil vøkstur í útboðnum av laksi í 2023
text: #000028
text: Altjóða útboðið av laksi fyrra hálvár 2023 verður á leið tað sama, sum sama tíðarskeið í fjør. Í øðrum hálvári 2023 veksur útboðið væntandi 4-5% og samlað fyri alt árið 2023 væntast vøksturin at verða um 2%, uttan atlit til goymslubroytingar
text: #000029
text: Bakkafrost leggur stóran dent á at hava góða marknaðaratgongd og selur laks til laksamarknaðir í Evropa, USA, Eysturevropa (undantikið Russland) og í Fjareystri.
text: #000030
text: Lívfrøðiliga gongdin í alingini í Føroyum hevur verið sera góð í fjórða ársfjórðingi eins og í undanfarna. Lúsatølini vóru metlág og fellið var sera lágt.
text: #000031
text: Nýggi 10.000 m3 stóri brunnbáturin, Bakkafossur, varð latin Bakkafrost í desembur og kom til Føroya um ársskiftið. Bakkafossur hevur ein týðandi leiklut í áhaldandi strembanini eftir at minka um lívfrøðiliga váðan, men er eisini eitt stig á vegnum ímóti aling á opnum havi.
text: #000032
text: Smoltstøðin á Norðtoftum er nú liðugt útbygd og tikin í nýtslu. Fyrstu stóru smoltini, frá nýggja partinum av smoltstøðini, eru sett á sjógv. Smoltstøðin á Glyvradali er um at vera liðugt útbygd, og verður væntandi tikin í fulla nýtslu í fyrsta ársfjórðingi 2023. Útbyggingarnar hava við sær, at Bakkafrost kann framleiða umleið 6,5 milliónir smolt á 500g afturat um árið. Hetta eru týdningarmiklir hornasteinar á leiðini til at røkka málinum fyri 2026, um at kunna framleiða 23 milliónir smolt við einari miðalvekt á 500g.
text: #000033
text: Í Skotlandi var lívfrøðin avbjóðandi fyri alingina í hesum ársfjórðinginum. Hetta er eitt afturvendandi mynstur, ið sæst í seinnu helvt av árinum, tá ið hitin í sjónum er hægstur. Tó betraðist lívfrøðin munandi í seinnu helvt av ársfjórðinginum. Tískil gjørdi Bakkafrost av at minka um tøkuna, fyri at lata fiskin ganga longur í sjónum og vaksa í vekt og virði. Hetta førdi við sær, at tøkan í Skotlandi í fjórða ársfjórðingi minkaði, meðan tikni fiskurin í fyrsta ársfjórðingi 2023 verður størri. Samlaða fellið í fjórða ársfjórðingi var lægri enn árið fyri og í desembur var fellið á leið líka lágt, sum vanligt er í fyrru helvt av árinum.
text: #000034
text: Ein medvirkandi orsøk til betraðu viðurskiftini í Skotlandi er nýggi 4.000 m3 stóri brunnbáturin, ið varð tikin í nýtslu síðst í septembur. Hesin framkomni báturin er útgjørdur við útgerð, ið kann viðgera fiskin fyri toknutrupulleikar og fyri laksalús – alt undir somu viðgerð. Hesin mátin at viðgera fiskin er meira skynsamur, og úrslitini higartil eru sera góð. Tískil hevur Bakkafrost avgjørt at seta somu útgerð umborð á hin stóra brunnbátin í Skotlandi og á nýggja brunnbátin Bakkafoss í Føroyum.
text: #000035
text: Lívfrøðiligi váðin í Skotlandi er enn hægri enn í Føroyum. Bakkafrost væntar, at váðin minkar munandi av stórsmolt strategiini hjá felagnum. Bakkafrost hevur í Føroyum víst, at stór hágóðsku-smolt verða minni útsett fyri váða, tá tey eru styttri tíð í sjónum og tískil leggur Bakkafrost stóran dent á at byggja smoltstøðir í Skotlandi. Í løtuni verður Applecross smoltstøðin í Skotlandi útbygd. Fjórða útbyggingarstig verður tikið í nýtslu í mars 2023 og í øðrum ársfjórðingi 2023 verða fyrstu stóru smoltini sett út haðani. Miðskeiðis í 2024 fer Applecross smoltstøðin at kunna framleiða um 10 milliónir smolt á 500g.
text: #000036
text: Í fjórða ársfjórðingi 2022 var miðalvektin á sjósettu smoltunum í Skotlandi 115g, ið er 10% hægri enn sama ársfjórðing í fjør.
text: #000037
text: Bakkafrost ætlar komandi árini at gera stórar íløgur í 3 stórar smoltstøðir í Skotlandi, ið tilsamans kunnu framleiða 18 milliónir smolt á 500g.
text: #000038
text: Í Føroyum ætlar Bakkafrost at seta um 16 milliónir smolt á sjógv í 2023 og um 9,6 milliónir smolt í Skotlandi. Mongdin og miðalvektin á útsettu smoltunum eru týðandi fortreytir, fyri at kunna meta um framtíðartøku hjá Bakkafrost.
text: #000039
text: Í 2023 verður miðalvektin á sjósettu smoltunum í Skotlandi 150-175g. Bakkafrost ætlar at seta færri smolt út í Skotlandi, til rættlag fæst á raksturin og alingina.
text: #000040
text: Í 2022 var tøkan í Føroyum 66,7 túsund tons í kruvdari vekt, og í Skotlandi var tøkan 23,9 túsund tons. Tilsaman var tøkan 90,6 túsund tons í 2022.
text: #000041
text: Í 2023 væntar Bakkafrost at taka 68.000 tons av laksi í kruvdari vekt í Føroyum. Í Skotlandi verður tøkan væntandi 30.000 tons. Samlaða tøkan verður sostatt 98.000 tons.
text: #000042
text: Bakkafrost hevur seinnu árini gjørt stórar íløgur, millum annað í liðugvøruvirkið á Glyvrum. Hetta ger Bakkafrost ført fyri at tillaga framleiðsluna eftir marknaðinum á ein smidligan hátt. Bakkafrost miðar eftir, at nýta umleið 40% av tikna laksinum í Føroyum til framleiðslu av liðugvørum. Bakkafrost hevur gjørt sáttmálar um sølu av liðugvørum fyri umleið 23% av væntaðu samlaðu tøkuni í Føroyum og Skotlandi í 2023. Sølusáttmálarnir eru til fastan prís og eru millum 6 og 12 mánaðir til longdar.
text: #000043
text: Útlitini fyri framleiðsluna av fiskamjøli og lýsi eru tengd at tøku rávørunøgdini. Tilmælið hjá ICES av svartkjafti fyri 2023 er 1.360 túsund tons, sum er ein hækking á 81% samanborið við 2022.
text: #000044
text: Framleiðslan av fiskamjøli og lýsi í 2023 verður nakað tann sama sum í 2022. Havsbrún seldi 128.000 tons av laksafóðri í 2022, og verður samlaða sølan av laksafóðri í 2023 væntandi umleið 130.000 tons.
text: #000045
text: Meginparturin av fóðursøluni er til føroyska og skotska marknaðin, íroknað nýtsluna hjá Bakkafrost í Føroyum og Skotlandi.
text: #000046
text: Á kapitalmarknaðardøgunum tann 14. og 15. septembur 2021 kunngjørdi Bakkafrost eina íløguætlan fyri tíðarskeiðið 2022-2026 áljóðandi 6,2 milliardir krónur. Ætlanin fer at kollvelta virksemið hjá Bakkafrost í Skotlandi og tryggja burðardyggan vøkstur í Føroyum eins og í Skotlandi.
text: #000047
text: Høvuðsendamálið við ætlaðu íløgunum í Skotlandi, er at avrita háttin Bakkafrost virkar í Føroyum til Skotlands. Bakkafrost ætlar millum annað at byggja 3 stórar orkuvinarligar smoltstøðir í Skotlandi. Harvið fer Bakkafrost at kunna framleiða yvir 18 milliónir smolt á 500g í Skotlandi í 2026. Hetta fer at minka munandi um livfrøðiliga váðan og økja tøkuna. Afturat hesum ætlar Bakkafrost at byggja eitt nýtt framkomið virki í Skotlandi og at gera íløgur í skip til viðgerð og flutning av laksi. Eisini er ætlanin at gera íløgur í aliútgerð á sjónum.
text: #000048
text: Íløgurnar í Føroyum í smoltstøðir viðføra, at árliga framleiðslan av smolti í 2026 verður omanfyri 23 milliónir smolt á 500g. Harafturat verður stór lívfiskastøð bygd í Skálavík og fóðurframleiðslan á Havsbrún verður eisini víðkað. Í íløguætlanini er eisini sett av til nýggja alitøkni á sjónum, ið kann gera tað møguligt hjá Bakkafrost at vaksa framleiðsluna burðardygt í Føroyum uppum 100.000 tons í kruvdari vekt, ið annars er ætlanin at røkka í 2026.
text: #000049
text: Við íløguætlanini 2022-2026 væntar Bakkafrost at røkka eina samlaða tøku á 150.000 tons av laksi í kruvdari vekt í 2026. Í sama tíðarskeiði ætlar Bakkafrost at útbyggja til eina samlaða framleiðsluorku á 180.000 tons av laksi í kruvdari vekt.
text: #000050
text: Bakkafrost skipar 6. og 7. juni 2023 fyri nýggjum kapitalmarknaðardøgum. Hesaferð verður tað í Skotlandi.
text: #000051
text: Útlitini fyri laksamarknaðin komandi árið og áhaldandi denturin, sum verður lagdur á, at Bakkafrost hevur eina framleiðslu við munadyggum eftirliti við kostnaðinum, eru við til at økja um fíggjarligu møguleikarnar hjá Bakkafrost. Stóra eginognin í mun til samlaðu ognirnar og góð fígging, geva Bakkafrost fíggjarligu styrkina at fremja stóru íløgurnar, sum eru fyri framman.
text: #000052
text: Afturat hesum endurfíggjaði Bakkafrost í mars 2022 samtakið við 700 milliónum EUR, umframt møguleika til 150 milliónir EUR í eykafígging um neyðugt. Talan er um eina 6 ára grøna fígging, har rentukostnaðurin er knýttur at, um ávís burðardygdsmál verða rokkin.
text: #000053
text: Bakkafrost samtakið er størsta alifyritøka í Føroyum og næststørsta alifyritøka í Skotlandi. Samtakið hevur fulla virðisketu frá fóðri, smolt- og laksaaling, kryvjing, liðugvøruframleiðslu til sølu. Framleiðslan av mjøli, lýsi og fóðri er á Havsbrún í Fuglafirði. Kryvjivirkini eru á Glyvrum og í Vági, meðan liðugvøruframleiðslan (góðskingarvirkið) er á Glyvrum, og alivirksemi er í Norðoyggjum, Eysturoynni, Streymoynni, Suðuroynni og í Skotlandi. Felagið hevur lívfiskavirksemi í Streymoy, Sandoy og í Skotlandi og harumframt eitt biogassvirki á Streymoynni. Høvuðsskrivstova felagsins er á Glyvrum og søla- og umsiting er eisini í Edinburgh, Munkebo, Boulogne-sur-Mer og í New Jersey. Samanlagt hevur samtakið 1.778 starvsfólk (ársverk).
text: #000054
text: Minni av makreli í Norðurhøvum
text: #000055
text: Útróðrarbátur roktúr á Føroya Banka
text: #000058